Baufra
Baufra [bɑːuːfrɑː] (Bauefre, Ra-bau-ef = "Ra je njegova slava") je navodno bio sin faraona Keopsa, koji je vladao tokom 4. dinastije starog Egipta (Staro kraljevstvo egipatske historije). Neki historičari smatraju da je on mitska ličnost jer ne postoje dokazi za Baufru iz njegovog vremena. Ako je doista postojao, bio je brat ili polubrat faraona Kefrena. Također, moguće je da je identičan Horbaefu ili Babaefu I. U dolini Wadi Hammamat nađen je natpis na kojem je Baufrino ime pomenuto u kraljevskoj kartuši, zajedno s imenima kraljeva Keopsa i Kefrena. Baufra je također pomenut u tekstu s Westcarskog papirusa, u priči o Keopsu i njegovim sinovima, gdje Baufra priča ocu priču o svom dedi Snofruu, Keopsovom ocu, koji je bio prvi kralj 4. dinastije. Na kraju priče, Keops izražava zadovoljstvo Baufrom.